Enforcement Directorate
రూ.300 కోట్లు రోజ్‌వ్యాలీ ఆస్తుల అటాచ్‌మెంట్‌!
న్యూఢిల్లీ, జూలై 31: ఎన్‌ఫోర్స్‌మెంట్‌ డైరెక్టరేట్‌ తాజాగా రోజ్‌వ్యాలీగ్రూప్‌కు చెందిన రూ.300 కోట్ల ఆస్తులను అటాచ్‌మెంట్‌ చేస్తున్నట్లు ప్రకటించింది. చిట్‌ఫండ్‌కంపెనీ మనీలాండరింగ్‌ కార్యకలాపాలకు పాల్పడి చట్టాలను దుర్వినియోగంచేసిందన్న అభియోగాలు ఎదుర్కొం టున్నది. పశ్చిమబెంగాల్‌, అస్సామ్‌, బీహార్‌లలో ఉన్న ఆరు హోటళ్లు, 17 ఎకరాలు ఉన్న త్రిపుర అమ్యూజ్‌ మెంట్‌పార్క్‌, కోల్‌కతాలోని 146,364 చదరపు అడుగుల విస్తీర్ణం ఆఫీస్‌ స్పేస్‌, 11,445 చదరపు అడుగులు స్థలం భువనేశ్వర్‌లోను, 13 బిట్లుగా ఉన్న మరొక స్థలం, మూడు ఫ్లాట్లు, గారేజి స్పేస్‌ వంటి వాటిని జప్తుచేసింది. రోజ్‌వాలీ గ్రూప్‌ ఛైర్న్‌ గౌతమ్‌ కుందు పర్యవేక్షణలో ఉన్న ఈ ఆస్తుల విలువ 113.76 కోట్లుగా ఉన్నాయి. మార్కెట్‌ విలువలురూ.300 కోట్లకు పైబడి ఉంటాయని ఇడినివేదికలో వెల్లడించింది. ఎన్‌ఫోర్స్‌మెంట్‌ డైరెక్టరేట్‌తో పాటు, సిబిఐ దర్యాప్తును కూడా రోజ్‌వ్యాలీ ఎదుర్కొంటున్నది. 2015 మార్చి నెలలోనే ఛైర్మన్‌ గౌతమ్‌ కుందును కోల్‌కత్తాలో అరెస్టుచేశారు. అవకతవకలు ఎదుర్కొంటునన ఈకంపెనీ గ్రూప్‌ మొత్తంగా ప్రజలనుంచి రూ.17 వేల కోట్లకుపైబడిన మొత్తం వసూలు చేసిందని, వడ్డీరేట్లు, ఎక్కువ రిటర్నులు వస్తా యని ప్రలోభాలతో భారీ మొత్తాలు వసూలు చేసినట్లు ఇడి అభియోగాలు నమోదుచేసింది. ప్రజలకు రోజ్‌వ్యాలీ 8600కోట్లు బకాయిపడిం దని, ఈమొత్తం ఇతర మార్గాలకు బదలాయిం చిందని, వాస్తవానికి డిపాజిటర్లకు చెల్లించే ఉద్దే శ్యంలేదని ఇడిఅధికారులువివరించారు. అంతకు ముందు రోజ్‌వ్యాలీకి ఉన్న 1650 కోట్ల మార్కె ట్‌ విలువలున్న ఆస్తులను ఇడిఅటాచ్‌మెంట్‌ చేసిం ది. హోటళ్లు,వాహనాలు, భూమి, నగదు మొత్తం గా 350 కోట్ల వరకూ ఉన్నాయి. ఈ అటాచ్‌మెంట్‌తో మొత్తం మార్కెట్‌ విలువలు రోజ్‌వ్యాలీ గ్రూప్‌కు చెందినవి రూ.1950 కోట్లుగా ఉన్నట్లు ఇడి వెల్లడించింది.